PROJEKTS

**Par grozījumiem Alūksnes novada pašvaldības domes 25.01.2018. lēmumā Nr. 33 “Par noteikumu Nr. 1/2018 “Par Alūksnes novada pagastu teritoriālo vienību infrastruktūras un vides kvalitātes uzlabošanas mērķprogrammu 2018.-2023. gadam” izdošanu**

Pamatojoties uz Pašvaldību likuma 4. panta pirmās daļas 2. punktu, 10. panta pirmās daļas 19. punktu, likuma “Pašvaldību budžetiem” 30. pantu, un saskaņā ar domes priekšsēdētāja 13.11.2023. rīkojuma Nr. ANP/1-6/23/335 “Par komisijas izveidošanu” izveidotās komisijas infrastruktūras un vides kvalitātes uzlabošanas projektu izvērtēšanai 13.11.2023. lēmumu,

Izdarīt Alūksnes novada pašvaldības domes 25.01.2018. lēmumā Nr. 33 “Par noteikumu Nr. 1/2018 “Par Alūksnes novada pagastu teritoriālo vienību infrastruktūras un vides kvalitātes uzlabošanas mērķprogrammu 2018.-2023. gadam” izdošanu” (sēdes protokols Nr. 1, 34.p.) šādus grozījumus:

1. Aizstāt lēmuma tiesiskajā pamatojumā atsauci uz likuma “Par pašvaldībām” 41. panta pirmās daļas 2. punktu ar atsauci uz Pašvaldību likuma 4. panta pirmās daļas 2. punktu, 10. panta pirmās daļas 19. punktu.
2. Izteikt lēmuma un tā pielikuma nosaukumā noteikto noteikumu nosaukumu un tekstuālo atsauci uz to jaunā redakcijā: “Par Alūksnes novada pagastu teritoriālo vienību infrastruktūras un vides kvalitātes uzlabošanas mērķprogrammu 2018.-2024. gadam”.
3. Aizstāt visā noteikumu tekstā skaitļus un vārdus “2018.-2023. gadu periods” (attiecīgajā locījumā) ar skaitļiem un vārdiem “2018.-2024. gadu periods” (attiecīgajā locījumā).
4. Izdarīt grozījumus 2.punktā, izsakot 2.5., 2.6. un papildinot ar 2.7.punktu šādā redakcijā:

“2.5. 2022.gadā līdz 75010 EUR;

2.6. 2023.gadā līdz 53699 EUR;

2.7. 2024.gadā līdz 3791 EUR”.